CELEX: 31988D0015
Language: el
Date: 1987-12-17 00:00:00
Title: 88/15/ΕΟΚ: Απόφαση της Επιτροπής της 17ης Δεκεμβρίου 1987 που τροποποιεί την απόφαση 86/77/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό)

Avis juridique important

|

31988D0015

88/15/ΕΟΚ: Απόφαση της Επιτροπής της 17ης Δεκεμβρίου 1987 που τροποποιεί την απόφαση 86/77/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 009 της 13/01/1988 σ. 0011 - 0011

ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Δεκεμβρίου 1987  που τροποποιεί την απόφαση 86/77/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών  εξισωτικών ποσών  ( Το κείμενο στην αγγλική γλώσσα είναι το μόνο αυθεντικό )  ( 88/15/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα ( 1 ), και ιδίως το άρθρο 12,  Εκτιμώντας :  ότι ο κανονισμός ( ΕΟΚ ) αριθ . 3154/85 της Επιτροπής ( 2) θέσπισε τις λεπτομέρειες διοικητικής εφαρμογής των νομισματικών εξισωτικών ποσών που καθορίζονται από τον κανονισμό ( ΕΟΚ ) αριθ . 1677/85 -  ότι οι εξαγωγές προς τις τρίτες χώρες που πραγματοποιούνται στο πλαίσιο των ενεργειών επισιτιστικής βοήθειας, οι οποίες αναφέρονται στο άρθρο 21 παράγραφος 2 του κανονισμού ( ΕΟΚ ) αριθ . 3154/85, πρέπει να απαλλάσσονται από την εφαρμογή των νομισματικών  εξισωτικών ποσών, όταν οι εν λόγω εξαγωγές πραγματοποιούνται από οργανισμούς ανθρωπιστικού σκοπού και εγκρίνονται με κοινοτική διαδικασία -  ότι, με την απόφαση 86/77/ΕΟΚ της Επιτροπής ( 3 ), εγκρίθηκε αριθμός οργανισμών ανθρωπιστικού σκοπού - ότι οι άλλοι οργανισμοί είναι δυνατόν να θεωρηθούν σαν οργανισμοί με ανθρωπιστικό σκοπό βάσει της έγκρισής τους σύμφωνα με τις εθνικές νομοθετικές  διατάξεις στον εν λόγω τομέα - ότι ο φιλανθρωπικός οργανισμός The Assemblies of God Property Trust μπορεί να θεωρηθεί σαν ένας παρόμοιος οργανισμός -  ότι τα μέτρα που προβλέπονται στην παρούσα απόφαση είναι σύμφωνα με τις γνώμες όλων των σχετικών επιτροπών διαχείρισης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1  Ο φιλανθρωπικός οργανισμός The Assemblies of God Property Trust προστίθεται στο παράρτημα της απόφασης 86/77/ΕΟΚ με ισχύ από τις 21 Οκτωβρίου 1987 .  Άρθρο 2  Η παρούσα απόφαση απευθύνεται στο Ηνωμένο Βασίλειο .   Βρυξέλλες, 17 Δεκεμβρίου 1987 .  Για την Επιτροπή  Frans ANDRIESSEN  Αντιπρόεδρος   ( 1 ) ΕΕ αριθ . L 164 της 24 . 6 . 1985, σ . 6 .  (2 ) ΕΕ αριθ . L 310 της 21 . 11 . 1985, σ . 9 .  ( 3 ) ΕΕ αριθ . L 76 της 21 . 3 . 1986, σ . 54 .